# Fülszöveg, impresszum

# Szabályerősítő
(Válogatott novellák)

Boér Péter Pál

2018

Harmincnyolc novella. Ennyi írást tartalmaz Boér Péter Pál legújabb válogatása, amelyet ebben az e-könyvben nyújtunk át olvasóinknak. Az elbeszélések mindegyike az életből ellesett, szerkesztésében találékony, szürrealisztikus hangvételű, tanulságos írás. Hogy milyen gazdag realisztikus kifejezéssel él, lebilincselő lendülettel, történetfonással alkot az író, már az első elbeszélés is jelzi.

Ragadjunk ki egy szilánknyit a bombázás elől óvóhelyre menekültek párbeszédéből: „Márpainé üldögélt vele szemben, eléggé gondterhelt arccal.

– Mondja, szomszédasszony, maga mit kezd ilyenkor az értéktárgyakkal? Bezárja egyáltalán a lakást?

– Soha, szomszéd úr. Az egész vagyonom itt van a zsebemben. Kifizetem a számlákat, megveszem Gyurkám gyógyszereit, ami marad, az a kosztpénz. Egyébként öltözködni sem tudnánk, ha az én drága uram nem lenne három úriember cipőkitaposója. Ezért van mindig feltörve szegénykémnek a lába, viszont az összes használt ruhát nekünk adják. El sem tudja képzelni, milyen jó holmit vetnek le! Mindenki azt hiszi, hogy üzletből öltözködünk.

– Szerencséje van, szomszédasszony! Maga nem fél ilyenkor? Klárikám, bújj hozzám, fektesd fejedet a vállamra!” (Légó)

Vagy vegyük a Megkönnyebbülés bekezdését: „Errefelé szép az élet, ismételgette magában Répa főtörzsőrmester, pedig falak között élt ő is, de tizenöt évvel a szolgálatkezdés után kivívta a ’legrettegettebb’ smasszer címét. Őrtársai egyszerre utálták és sajnálták. Ez az ember, vagy emberszerű lény... hízott. A hatalomnak értelmet kell adni, tehát öt reggelit, öt ebédet és öt vacsorát fogyasztott, néha repetákkal. Az ütleg mesterének érezte magát, és rendkívüli technikákat talált fel, az amúgy is értelmetlen fogolyéletek teljes elértelmetlenítésére. Ha lehet, kerülte az őserdőben császkálást, ott, mindenféle fertőző bogarak, pókok, ragadozók és kígyók között dagonyázva mások is elboldogulnak. Hadd vágják a fegyencek a fát, kell a konyhára, különben éhen maradna.”

Aki szereti az ízes beszédet, fordulatosnál fordulatosabb sztorikat, annak jó szívvel ajánlom Boér Péter Pál válogatott írásait. (Dudás Sándor)

A megjelenés bibliográfiai adatai:
Boér Péter Pál: Szabályerősítő : Válogatott novellák. Magánkiadás, Pécs, 2018
Szerkesztés, tipográfia: Ambrus Attila József
ambrusa@lib.pte.hu

Szerzői, elektronikus magánkiadás:
Boér Péter Pál, 2018
boerpeter_1959@yahoo.com

A borító Simon Matzinger (8moments)
https://pixabay.com/hu/users/8moments-4532813/
képe (CC0 Creative Commons) felhasználásával készült:
https://pixabay.com/hu/%C3%BAt-villamos-k%C3%B6zleked%C3%A9si-rendszer-3036620/

ISBN 978-615-80769-9-9 (html)

Az e-könyv további formátumai:

ISBN 978-615-80769-5-1 (pdf)
ISBN 978-615-80769-6-8 (epub)
ISBN 978-615-80769-7-5 (mobi)
ISBN 978-615-80769-8-2 (prc)

Ez a mű a Creative Commons Nevezd meg! – Ne add el! – Ne változtasd!
(CC BY-NC-ND 4.0) 4.0 Nemzetközi Licenc feltételeinek megfelelően felhasználható.

A dokumentum a Sigil e-book editorral készült!
(https://sigil-ebook.com/).
Az e-könyv a Magyar Elektronikus Könyvtárban is elérhető:
http://mek.oszk.hu/18700/18763